Configurare Editor de Text (Writer):

Alegerea opţiunilor conform stilului dumneavoastră de lucru

Cuprins

Informaţii generale	ii

Copyright şi mărci înregistrate	ii

Părerea dumneavoastră	ii

Mulţumiri	ii

Modificări şi actualizări	iii

Setarea opţiunilor care afectează toată suita de programe Open Office.org	1

Opţiuni privind datele utilizatorului (User Data)	1

Opţiuni generale	2

Opţiunile de vizualizare (View)	4

Opţiunile de imprimare (Print options)	6

Opţiunile de aspect (Appearance options)	7

Alegerea opţiunilor privind Writer-ul	8

Opţiuni generale (General options)	8

Opţiunile privind vizualizarea (View options)	9

Opţiunile privind Auxiliarele formatării (Formatting aids)	10

Opţiuni privind grila ajutătoare (Grid options)	11

Fonturi implicite (Default fonts)	12

Opţiunile privind imprimarea (Print options)	13

Opţiuni privind tabelele (Default table options)	14

Opţiunile privind urmărirea modificărilor (Change tracking options)	16

Opţiuni privind compatibilitatea (Compatibility)	17

Opţiunile privind AutoDescrierile (AutoCaption options)	19

Setările privind limba (Choosing language settings)	20

Instalarea dicţionarelor	20

Schimbarea setărilor privind localizarea şi limba	20

Opţiunile privind ortografia (spelling)	22

Controlul funcţiei de AutoCorectare	24

Informaţii generale

Multe setări ale Editorului de texte Writer (n.t.: componenta a OpenOffice.org, Writer s-ar putea traduce prin Scriitorul, pronunţându-se [raităr]; am păstrat denumirea originală neschimbată deoarece este de fapt un nume propriu) sunt controlate din meniul Opţiuni ("Options"). Acest capitol tratează câteva dintre opţiunile ce privesc instalarea, în mod special acelea care nu sunt foarte clare sau sunt greu de găsit atunci când sunteţi la prima utilizare a acestui pogram. Opţiunile nu sunt tratate, toate, în detaliu. Pentru detalii complete va trebui să apelaţi la Ajutorul integrat în program (meniul "Help").

Copyright şi mărci înregistrate

Conţinutul acestui document este protejat de Licenţa de Documentaţie Publică, versiunea 1.0 (numită în continuare Licenţa); aveţi permisiunea de a folosi această documentaţie numai dacă sunteţi de acord cu prevederile licenţei. O copie a licenţei este disponibilă la :
http://www.openoffice.org/licenses/PDL.rtf.

Documentaţia originală a fost scrisă în limba engleză şi este intitulată “Instalarea şi configurarea Editorului de text: Alegerea opţiunilor care se potrivesc stilului dumneavoastră de lucru“. Autorul primei versiuni este Jean Hollis Weber © 2005. Toate drepturile rezervate. (o puteţi contacta la: jeanweber@openoffice.org. Folosiţi aceată adresă pentru a semnala erorile pe care le întâlniţi în documentaţie dacă o citiţi în limba engleză. Pentru limba română vedeţi mai jos. Dacă aveţi întrebări despre cum să folosiţi programul, vă puteti abona la o listă de discuţii prin email, postând întrebarile dumneavoastră: http://support.openoffice.org/index.html.)

Traducerea în limba română a documentaţiei a fost realizată de Amăriuţei Gheorghe aka ghrt. Toate drepturile cuvenite traducătorului rezervate. Pentru eventualele inadverdenţe cu originalul în limba engleză sau cu programul îmi puteti trimite mail la ghrt@k.ro, sau pe lista de discuţii dev@ro.openoffice.org. Vă rog să specificaţi în subiectul mesajului "Editor de text" sau "open office", deoarece primesc foarte mult spam.

Toate mărcile înregistrate aparţin utilizatorilor legitimi.

Părerea dumneavoastră

Dacă doriţi să faceţi comentarii sau sugestii despre acest document vă rog să scrieţi la authors@user-faq.openoffice.org. Pentru versiunea în limba română, adresa este dev@ro.openoffice.org.

Mulţumiri

Mare parte din acest material a fost pentru prima dată publicat în Taming OpenOffice.org Writer 1.1, de către Jean Hollis Weber, © 2003.

Modificări şi actualizări

Versiune	Data	Descrierea modificării
1	01/19/05	Prima publicare a ediţiei (în limba engleză)
1	23.02.05	Prima publicare a ediţiei (în limba română)

Setarea opţiunilor care afectează toată suita de programe Open Office.org

Această secţiune tratează unele dintre setările care afectează toate programele componente ale suitei Open Office.org (numită în continuare OOo) şi care sunt în mod deosebit importante pentru utilizarea Writer-ului. Alte opţiuni cu arie generală sunt tratate în capitolul intitulat "Instalarea OpenOffice.org" din Ghidul Facilităţilor Comune (în limba engleză, capitolul se intitulează “Setting Up OpenOffice.org” iar ghidul este denumit "Common Features Guide".)

Deschideţi Tools > Options. Lista din partea stângă variază o dată cu componenta OOo deschisă. Imaginile din acest capitol se referă numai la situaţia când deschideţi din Writer.

Apasaţi semnul "+" din dreptul "OpenOffice.org", în lista din partea stângă din dialogul Options. O listă de subsecţiuni este afişată.

Notă	Butonul Back resetează opţiunile la valorile care erau valabile când aţi lansat OpenOffice.org. Acest buton face acest lucru în toate căsuţele de dialog din cadrul Opţiunilor.

Opţiuni privind datele utilizatorului (User Data)

Deoarece Writer-ul are ca facilităţi semnarea automată a modificărilor şi comentariilor cu numele sau iniţialele introduse aici, ar fi de dorit ca să introduceţi numele şi iniţialele dumneavoastră. Ca să faceţi aceasta:

În dialogul Options, alegeţi OpenOffice.org > User Data.

Completaţi formularul de pe pagina OpenOffice.org – User Data (Imaginea 1) sau ştergeţi informaţiile existente dacă sunt incorecte.

Imaginea 1. Introducerea datelor utilizatorului

Opţiuni generale

În dialogul Options, alegeţi OpenOffice.org > General.

Pe pagina OpenOffice.org – General (Imaginea 2), opţiunile sunt astfel:

Imaginea 2. Setarea opţiunilor generale pentru OOo

Ponturi de ajutor (Help Tips)

Când Help Tips sunt active, unul sau două cuvinte vor apărea când ţineţi cursorul deasupra unei iconiţe sau a unui câmp din fereastra principală OOo, dar fără să daţi click. Aceasta de asemenea afectează afişarea notiţelor (Notes) asociate cu textul: cănd atât Ponturile (Tips), cât şi Ponturile Extinse (Extended Tips) sunt oprite, nu veţi vedea conţinutul unei notiţe (comentariu, notă de subsol etc.) când ţineţi cursorul deasupra.

Ponturi de ajutor extinse (Help - Extended tips)

Când Ponturile Extinse (Extended tips) sunt active, dacă puneţi cursorul deasupra unei iconiţe, unei comenzi sau deasupra unui câmp dintr-un dialog, o scurtă descriere a funcţiei asociate respectivei iconiţe, îndeplinite de comanda respectivă ori a câmpului respectiv apare.

Agentul de ajutor (Help Agent)

Ca să opriţi Agentul de ajutor (Help Agent) (ce îndeplineşte o funcţie similară cu Asistentul din Microsoft Office), debifaţi casuţa aferentă. Ca să reveniţi la comportamentul de prima dată al Agentului de ajutor, apăsaţi Reset Help Agent.

Înfăţişarea Ajutorului (Help formatting)

Contrast ridicat (High contrast) este o setare care ţine de sistemul de operare şi care modifică culorile pe ecran astfel încât să fie mai uşor de citit. Ca să afişaţi Ajutorul cu contrast ridicat (atenţie! trebuie şi ca sistemul de operare să suporte aceasta), alegeţi unul dintre stilurile cu contrast ridicat prezentate în listă.

Dialogurile de Deschidere şi Salvare (Open/Save)

Dacă doriţi ca dialogurile folosite pentru deschiderea şi salvarea fişierelor să fie cele ale sistemului de operare, debifaţi căsuţa Use OpenOffice.org dialogs. Când această căsuţă este bifată, vor fi folosite dialogurile de deschidere şi salvare incluse în OpenOffice.org (Pentru mai multe informaţii vedeti şi capitolul despre gestionarea fişierelor intitulat “File Management”.)

Statutul documentului (Document status)

Puteţi să alegeţi dacă imprimarea documentului va avea semnificaţia unei modificări a acestuia. Dacă această opţiune este bifată, atunci când veţi închide documentul după ce l-aţi printat se va înregistra în fişier data printării şi veţi fi solicitat să resalvaţi fisierul, chiar dacă nu aţi mai făcut altă modificare.

Anul (două cifre) - Year (two digits)

Specificaţi cum să fie interpretaţi anii din 2 cifre. De exemplu, dacă anul de 2 cifre este setat ca 1930, şi dumneavoastră introduceţi în document o dată calendaristică cu anul de 2 cifre începând de la 1/1/30, anul este interpretat ca 1930. O dată calendaristică precedentă este interpretată ca aparţinând secolului următor, aşa că 1/1/20 este interpretat ca fiind 1/1/2020.

Opţiunile de vizualizare (View)

Alegerea opţiunilor de vizualizare afectează aspectul şi modul de lucru al ferestrei ce conţine documentul.

În dialogul Opţiuni ("Options"), alegeţi OpenOffice.org > View.

Pe pagina OpenOffice.org – View (Imaginea 3), alegeţi opţiunile conform preferinţelor dumneavoastră. Câteva dintre opţiuni sunt descrise mai jos.

Imaginea 3. Alegerea opţiunilor de vizualizare pentru componentele OpenOffice.org

Interfaţa utilizator - Proporţii (User Interface - Scaling)

Dacă textul folosit în fişierele de ajutor ("Help") şi în meniuri este prea mic sau prea mare, puteţi să schimbaţi aceasta specificând un factor de proporţionare. Atenţie, deoarece uneori o schimbare poate avea şi efecte neaşteptate, totul depinzând de fonturile instalate pe sistemul dumneavoastră. Însă niciodată nu va fi afectată dimensiunea textului din documentul editat.

Interfaţa utilizator - Foloseşte fontul sistemului pentru interfaţa cu utilizatorul (User Interface - Use system font for user interface)

Dacă în cadrul interfeţei cu utilizatorul preferaţi folosirea fontului sistemului (fontul folosit implicit de calculator şi sistemul de operare), în locul fontului folosit de OOo, bifaţi această căsuţă.

Meniuri - Afişează şi comenzile neselectabile (Menu - Show inactive menu items)

Bifaţi această căsuţă dacă doriţi comenzile neselectabile să fie vizibile (vor fi colorate în gri). Dacă debifaţi, comenzile neselectabile nu vor apărea în meniuri.

Lista fonturilor - Afişează cum arată fonturile (Font Lists - Show preview of fonts)

Când bifaţi această căsuţă, lista fonturilor arată ca în Imaginea 4 - stânga, şi anume numele fonturilor sunt afişate folosind chiar fontul respectiv. Când această căsuţă este deselectată în listă este afişat numele fonturilor cu caracterele folosite de interfaţa cu utilizatorul în mod obişnuit (Imaginea 4, dreapta).

În lista fonturilor sunt afişate fonturile instalate în sistem.

Imaginea 4. (Stânga) Lista de fonturi cu vizualizarea acestora; (Dreapta) Doar lista de fonturi

Lista fonturilor - Afişează ultimele fonturi folosite (Font Lists - Show font history)

Când bifaţi această căsuţă, ultimele 5 fonturi folosite în documentul curent vor fi afişate la începutul listei.

Restaurare - fereastra Writer-ului (Restore – Editing view)

Bifaţi această căsuţă dacă doriţi să deschideţi documentele la poziţia cursorului de dinainte de închiderea acestora. Dacă aceasta este debifată documentele sunt deschise întotdeauna la prima pagină.

Restaurare - ferestrele deschise (Restore – Open windows)

Bifaţi această căsuţă dacă doriţi ca toate documentele aflate în editare în momentul în care închideţi OpenOffice.org să fie redeschise când îl reporniţi.

Opţiunile de imprimare (Print options)

Alegeţi opţiunile de imprimare care se potrivesc imprimantei dumneavoastră şi modului în care tipăriţi de obicei. Puteţi să schimbaţi aceste setări în orice moment, fie tot din acest dialog fie din dialogul de imprimare (File > Print), alegând din cadrul acestuia butonul Opţiuni ("Options").

În dialogul Opţiuni ("Options"), alegeţi OpenOffice.org > Print.

La pagina OpenOffice.org – Print (Imaginea 5), fiţi atent la rubrica "Avertismente privind imprimanta" (Printer warnings) din partea de jos.

Aici alegeţi dacă să fiţi avertizat dacă dimensiunea paginii sau orientarea hârtiei specificate în cadrul formatării documentului nu corespund cu cele disponibile pentru imprimanta selectată (şi care se presupune că sunt cele ale hârtiei din imprimantă). Poate fi de un mare ajutor să lăsaţi bifate aceste avertismente, în mod particular când lucraţi cu documente create în ţări ce au alte dimensiuni standard pentru hârtie.

Imaginea 5. Alegerea opţiunilor generale de imprimare care se aplică la toate componentele OOo

Pont	Dacă observaţi că ceea ce tipăriţi este poziţionat incorect pe pagină ori trunchiat la extremităţi (la început, în partea stângă sau cea dreaptă, la subsolul paginii) sau dacă imprimanta refuză să tipărească, cea mai probabilă cauză este nepotrivirea setărilor privind pagina.

Opţiunile de aspect (Appearance options)

Compunerea, editarea şi punerea în pagină sunt adeseori mult mai uşor de făcut atunci când puteţi vizualiza, la maxim, documentul şi componentele acestuia. Aşa că aveţi posibilitatea de a vizualiza elemente ca textul, tabelele şi perimetrul secţiunilor, ca şi grila ajutătoare (citiţi despre "grid lines" în “Opţiuni privind grila ajutătoare (Grid options)” la pagina 11). Suplimentar, puteţi să alegeţi culorile preferate pentru elemente ca indicatori de note (de subsol) sau umbriri de câmpuri.

La pagina OpenOffice.org – Appearance (Imaginea 6), puteţi alege ce elemente vor fi vizibile şi culorile în care vor fi afişate.

În dialogul Opţiuni ("Options"), alegeţi OpenOffice.org > Appearance.

Elementele documentului pot fi vizualizate sau ascunse bifând sau debifând căsuţele alăturate fiecărui element.

Pentru a schimba culoarea implicită a elementelor, selectaţi lista cu derulare apăsând pe săgeata îndreptată în jos din coloana cu opţiunea privind culoarea de lângă numele elementului şi selectaţi o culoare dintre cele care apar.

Pentru a păstra culorile alese sub forma unei scheme de culori, scrieţi un nume în căsuţa intitulată Schemă ("Scheme") şi selectaţi Salvează (Save).

Imaginea 6. Vizualizarea sau ascunderea textului, a obiectelor şi a marginilor tabelelor

Alegerea opţiunilor privind Writer-ul

Setările specificate în secţiunea privind Writer-ul din dialogul Opţiuni ("Options") al suitei OOo determină cum vor arăta documentele dumneavoastră şi cum vor fi interpretate comenzile dumneavoastră.

Dacă dialogul Opţiuni ("Options") nu este deja deschis, alegeţi Tools > Options.

Selectaţi semnul + de la stânga Writer-ului în secţiunea din partea stângă a dialogului Opţiuni ("Options"). O listă de subsecţiuni va apare.

Opţiuni generale (General options)

Opţiunile făcute în dialogul de Opţiuni Generale al Writer-ului afectează actualizarea legăturilor şi a câmpurilor, unităţile de măsură pentru rigle şi alte măsurători, dacă vor fi adăugate automat titluri diverselor obiecte ca tabele sau poze, spaţierea paragrafelor, şi aliniamentul tab-urilor.

Alegeţi OpenOffice.org Writer > General din dialogul Opţiuni ("Options") (Imaginea 7).

Când alegeţi setările pe această pagină nu scăpaţi din vedere următoarele lucruri.

Imaginea 7. Alegerea opţiunilor generale privind Writer-ul

Actualizarea legăturilor la încărcare (Update links when loading)

În funcţie de stilul dumneavoastră de lucru, s-ar putea să nu doriţi actualizarea legăturilor la încărcarea unui document. De exemplu, dacă fişierul este legat cu alte fişiere din reţea, nu doriţi ca acele legături să fie actualizate şi când nu merge reţeua.

Actualizarea câmpurilor şi graficelor în mod automat (Update fields and charts automatically)

Actualizarea câmpurilor şi graficelor în mod automat în timpul lucrului consumă resurse care vă pot fi necesare, iar în acest caz puteţi debifa această funcţie.

Setări - Aliniamentul tab-urilor (Settings – Tab stops)

Aliniamentul tab-urilor este folosit şi pentru spaţierea aplicată de butoanele Măreşte spaţierea (Increase Indent) şi Micşorează spaţierea (Decrease Indent) care se găsesc pe bara Obiect ("Object Bar").

Opţiunile privind vizualizarea (View options)

Două pagini de opţiuni privesc setările pentru vizualizarea documentelor în Writer: Vizualizare (View), şi Auxiliarele formatării ("Formatting Aids") (descrisă în pagina 10).

Alegeţi OpenOffice.org Writer > View în dialogul Opţiuni ("Options") (Imaginea 8).

Dacă nu înţelegeti la ce elemente se referă opţiunile de pe această pagină din însăşi denumirea lor, puteţi testa cu uşurinţă efectele pe un document gol.

Această pagină este prima pe care o veţi controla dacă, de exemplu, pe ecran nu vor apare obiectele grafice, sau dacă în câmpuri sunt afişate formulele în loc de valorile lor.

Imaginea 8. Alegerea opţiunilor de vizualizare pentru Writer

Opţiunile privind Auxiliarele formatării (Formatting aids)

Afişarea unor simboluri ca sfârşit de paragraf sau taburi vă ajută când scrieţi, editaţi sau când aranjaţi în pagină. De exemplu, aţi putea dori să vedeţi dacă au rămas paragrafe fără text sau textul include taburi, sau dacă tabelele sau pozele sunt prea mari şi depăşesc marginile paginii.

La pagina OpenOffice.org Writer – Formatting Aids (Imaginea 9), selectaţi căsuţele corespunzătoare.

Imaginea 9. Alegerea opţiunilor privind auxiliarele formatării

Notă	Cursorul direct vă lasă să introduceţi text, imagini, tabele, cadre şi alte obiecte în orice zonă liberă din document. OOo inserează paragrafe fără text şi tab-uri pentru a poziţiona textul sau obiectele. Această facilitate este incompatibilă cu o utilizare riguroasă a stilurilor şi poate conduce la multe ciudăţenii de formatare, aşa că ar trebuie evitată în cazul unor documente profesionale. Unealta de AutoCorectare ("AutoCorrect") şterge automat paragrafele fără text, taburile şi spaţiile inserate de către Cursorul direct, astfel încât dacă doriţi să folosiţi cursorul direct atunci dezactivaţi AutoCorectarea.

Opţiuni privind grila ajutătoare (Grid options)

Să specificaţi alinierea la grilă (“snap to grid”) poate fi foarte folositor atunci când încercaţi să aliniaţi mai multe obiecte ca poze sau tabele. Dacă însă distanţele între coloanele grilei sunt prea mari nu veţi reuşi să obţineţi efectul dorit.

La pagina OpenOffice.org Writer – Grid (Imaginea 10), puteţi alege dacă să activaţi această facilitate, şi cât de mare să fie distanţa între coloanele grilei.

Imaginea 10. Alegerea opţiunilor privind grila

Fonturi implicite (Default fonts)

Fonturile implicite specificate pe pagina OpenOffice.org Writer – Basic Fonts sunt folosite atât de documentele din Writer cât şi de documentele de tip HTML (din conponenta WebWriter).

Dacă doriţi să schimbaţi setările, o puteţi face din pagina OpenOffice.org Writer – Basic Fonts (Imaginea 11). Puteţi, desigur, să alegeţi alte fonturi pentru a fi folosite în documente, fie formatând direct în documentul respectiv fie indirect, modificând stilurile folosite în acel document.

Când alegeţi fonturi din această pagină, nu sunteţi limitat la un singur font şi nici chiar la cele afişate în lista de fonturi. Puteţi specifica o familie de fonturi, adică un set de fonturi care să includă fonturi specifice pentru Windows, Macintosh, Linux sau alte sisteme de operare. Această posibilitate este importantă în mod special în documentele HTML.

Dacă documentul este vizualizat pe un sistem care nu are primul font specificat, va fi folosit unul dintre celelalte fonturi dacă este vreunul disponibil. Altfel, se va substitui un font care este disponibil pe sistem.

Introduceţi lista fonturilor, separate de virgule, în câmpuri. Dacă doriţi ca aceste setări să fie valabile numai pentru documentul curent, bifaţi căsuţa corespunzătoare. Butonul Default reface setările care erau la instalarea suitei OpenOffice.org.

Imaginea 11. Alegerea fonturilor implicite

Opţiunile privind imprimarea (Print options)

La pagina OpenOffice.org Writer – Print (Imaginea 12), puteţi alege ce elemente din cadrul documentului să fie tipărite în mod obişnuit. Aceste opţiuni vin în completarea celor din pagina OpenOffice.org – Print (Imaginea 5), care afectează toate componentele OOo.

Câteva observaţii:

Când lucraţi cu ciorne, şi doriţi să economisiţi cerneala sau tonerul, puteţi să debifaţi unele din elementele din secţiunea Conţinut ("Contents").

Selectarea Tipărire alb-negru ("Print black") face ca textul color (nu însă şi grafica) să fie tipărit cu negru la o imprimantă color; la o imprimantă monocromă, această opţiune face ca acest text să fie tipărit cu negru obişnuit, nu în nuanţe de gri.

În afară de Tipărire alb-negru ("Print black"), există şi opţiunea de convertire a culorilor în nuanţe de gri ("Convert colors to grayscale") de pe pagina Options – OpenOffice.org – Print (Imaginea 5), care tipăreşte toate pozele în nuanţe de gri pe imprimante color (în cazul imprimantelor monocrome, oricum pozele în culori sunt tipărite în nuanţe de gri).

Dacă tipăriţi faţă-verso pe o imprimantă fără duplex, puteţi alege să tipăriţi întâi numai paginile din stânga sau din dreapta, şi apoi să puneţi din nou paginile tipărite în imprimantă şi să imprimaţi celelalte pagini.

În funcţie de cum ejectează paginile imprimanta dumneavoastră, cu faţa tipărită în sus sau în jos, s-ar putea să trebuiască, dacă nu aveţi duplex, să tipăriţi paginile în ordine inversă astfel încât să corespundă faţa unei pagini cu verso-ul ei.

Pont	Puteţi să modificaţi oricare dintre aceste setări atunci când tipăriţi un document. Alegeţi File > Print, apoi alegeţi butonul Opţiuni (Options) din dialogul Tipărire ("Print"). Dialogul care apare este similar cu cel din Imaginea 12.

Imaginea 12. Alegerea opţiunilor de tipărire pentru Writer

Opţiuni privind tabelele (Default table options)

Pe pagina OpenOffice.org Writer – Table (Imaginea 13), puteţi specifica parametrii unui tabel obişnuit.

Câteva observaţii:

Dacă majoritatea tabelelor dumneavoastră vor avea margini sau cap de tabel, bifaţi căsuţele respective. Dacă însă folosiţi tabelele pentru a încadra în pagină şi/sau pentru a alinia elementele documentului, atunci debifaţi căsuţele de margini şi cap de tabel.

Recunoaşterea numerelor ("Number recognition") poate fi foarte folositoare dacă majoritatea tabelelor dumneavoastră conţin numere; Writer-ul va recunoaşte datele calendaristice sau valuta, de exemplu, şi va formata numerele corespunzător. Totuşi, dacă doriţi ca numerele să rămână simplu text, această facilitate poate deveni chiar iritantă, aşa că ar trebui să o deselectaţi.

Secţiunea despre tastatură ("Keyboard handling") specifică distanţele cu care sunt mutate celulele atunci când folosiţi combinaţii de taste pentru a le muta, şi mărimea rândurilor şi coloanelor inserate prin comenzi de la tastatură.

Ceea ce alegeţi în secţiunea privind Comportamentul rândurilor/coloanelor ("Behavior of rows/columns") determină efectele pe care schimbările asupra rândurilor şi coloanelor le au asupra rândurilor şi coloanelor adiacente şi a întregului tabel. Pentru a înţelege pe deplin aceste efecte este bine să testaţi aceste setări.

Imaginea 13. Alegerea setărilor unui tabel obişnuit

Opţiunile privind urmărirea modificărilor (Change tracking options)

Dacă intenţionati să folosiţi facilităţile pentru urmărirea modificărilor, folosiţi pagina Modificări (OpenOffice.org Writer – Changes) (Imaginea 14) pentru a alege modul în care va fi marcat textul inserat şi cel şters, dacă şi cum modificările atributelor vor fi marcate, dacă şi cum modificările obiectelor vor fi marcate pe margini.

Imaginea 14. Alegerea opţiunilor pentru urmărirea modificărilor

Opţiuni privind compatibilitatea (Compatibility)

Aveţi nevoie să deschideţi documente Microsoft Word în OOo Writer? Dacă da, veţi dori să selectaţi unele sau toate setările de pe pagina OpenOffice.org Writer – Compatibility (Imaginea 15). Dacă nu sunteţi sigur în privinţa efectului setărilor, lăsaţi-le aşa cum au fost setate la instalarea OOo. Pentru informaţii despre aceste setări vă rugăm să consultaţi Ajutorul din program (Help).

Imaginea 15. Alegerea opţiunilor privind compatibilitatea

Formatarea în funcţie de setările imprimantei selectate (Use printer metrics for document formatting)

Dacă această căsuţă este bifată, imprimanta selectată determină cum este formatat documentul când este afişat pe ecran. Sfârşitul de linie şi cel de paragraf de pe ecran vor corespunde cu cel aplicat când documentul este tipărit pe imprimanta respectivă.

Această setare poate fi folositoare când mai mulţi oameni lucrează asupra unui document care va fi tipărit pe o anumită imprimantă, sau când documentul va fi exportat ca PDF (pentru acest lucru se foloseşte o «imprimantă» specială, “Adobe PDF”).

Dacă această căsuţă nu este selectată, va fi folosit atât pentru vizualizare pe ecran cât şi pentru formatare pentru imprimare o setare independentă de imprimantă.

Spaţiere între paragrafe şi tabele în documentul curent (Add spacing between paragraphs and tables - in current document)

În Writer, spaţierea paragrafelor este definită diferit faţă de documentele MS Word. Dacă aţi definit spaţiere între două paragrafe sau tabele, spaţierea este de asemenea adăugată în documentele MS Word corespunzătoare.

Dacă această căsuţă este bifată, în documentele deschise în Writer este adăugată între paragrafe şi tabele spaţiere compatibilă cu spaţierea folosită de MS Word

Adaugă spaţiere pentru paragrafe şi tabele la începutul paginii - în documentul curent (Add paragraph and table spacing at tops of pages - in current document)

Puteţi să optaţi ca paragrafele să aibă spaţii înaintea (deasupra) lor. Dacă selectaţi această căsuţă, spaţiile de dinaintea unui paragraf vor fi inserate şi dacă paragraful este la începutul paginii sau al coloanei, dacă paragraful este situat pe prima pagină a documentului, sau după un sfârşit de pagină inserat manual.

Dacă importaţi un document MS Word, spaţiile sunt adăugate automat la conversie.

Adaugă spaţiere pentru paragrafe şi tabele la sfârşitul celulelor din tabele (Add paragraph and table spacing at bottom of table cells)

Aceasta înseamnă că spaţierea de sfârşit este adăugată unui paragraf, chiar dacă este ultimul paragraf într-o celulă de tabel.

Butonul «Foloseşte-le implicit» (Use as Default button)

Apăsaţi acest buton pentru ca setările curente de pe această pagină să devină implicite în OpenOffice.org.

Opţiunile privind AutoDescrierile (AutoCaption options)

Doriţi ca OOo să insereze automat descrieri pentru tabele, poze, cadre ("frames") şi obiecte OLE inserate într-un document?

Notă	Nu întotdeauna o să doriţi descrieri pentru fiecare tabel, de exemplu atunci când folosiţi nu numai tabele cu date dar şi pentru aşezarea obiectelor în pagină. Aşa că puteţi întotdeauna adăuga descrieri în mod individual pentru elemente ca tabele, poze sau alte obiecte (click dreapta > Caption).

Dacă doriţi descrieri automate pentru unul sau mai multe tipuri de obiecte:

Alegeţi OpenOffice.org Writer > AutoCaption în dialogul Opţiuni ("Options").

Pe pagina OpenOffice.org Writer – AutoCaption (Imaginea 16), selectaţi căsuţa alăturată unui tip de obiect care vreţi să fie descris automat (în exemplul de mai jos, Imagini - "Graphics").

Imaginea 16. Stabilirea unei noi categorii de obiecte (imaginile) ce vor fi descrise automat

Când elementul care vreţi să fie descris este selectat, specificaţi caracteristicile descrierii. Sunt disponibile categoriile Desen (Drawing), Imagine (Illustration), Tabel (Table), şi Text. Însă nu sunteţi limitat la aceste categorii. Dacă doriţi să folosiţi altă descriere (de exemplu, Poză (Figure) ) pentru textul descrierii, tastaţi denumirea în câmpul respectiv. În exemplul alăturat, am adăugat la listă categoria “Figure”.

Pentru mai multe informaţii despre numerotarea descrierilor în funcţie de capitol, stiluri pentru caractere, stiluri pentru cadre ("frames") sau alte opţiuni ce apar pe această pagină, citiţi şi celelalte capitole din prezentul ghid.

Setările privind limba (Choosing language settings)

Pentru a face setările de care aveţi nevoie va fi necesar să faceţi câteva operaţiuni:

Să instalaţi dicţionarele necesare

Să schimbaţi setări privind localizarea şi limba

Să alegeti opţiunile privind ortografia

Instalarea dicţionarelor

OOo 2.0 instalează câteva dictionare în mod automat, o dată cu instalarea programului. Pentru a adăuga alte dicţionare, selectaţi File > Wizards > Install new dictionaries.

Schimbarea setărilor privind localizarea şi limba

Puteţi schimba detaliile setărilor de localizare şi limbă pe care OOo le foloseşte pentru toate documentele sau numai pentru anumite documente.

În dialogul Opţiuni ("Options"), apăsaţi Language Settings > Languages.

Pe partea dreaptă a paginii Language Settings – Languages (Imaginea 17), schimbaţi Setările privind localizarea (Locale setting), Valuta curentă (Default currency) şi Limbile implicite pentru documente (Default languages for documents) după cum vă este necesar. În exemplu, English (Australia) a fost aleasă ca localizare şi dolarul australian (AUD) ca valută. Deşi există un dicţionar pentru English (Australia), a fost ales ca implicit pentru această limbă dicţionarul English (UK).

Imaginea 17. Opţiunile privind limba

Dacă doriţi ca setarea privind limba (dicţionarul) să se aplice numai documentului curent, în loc să fie implicit folosit pentru toate documentele noi, bifaţi căsuţa numită Numai pentru documentul curent (For the current document only).

Dacă este necesar, bifaţi căsuţele pentru a activa suportul privind limbile asiatice(chineză, japoneză, coreeană) şi suportul pentru CTL (complex text layout - aspect complex al textului) pentru limbi ca hindusă, tailandeză, israeliană şi arabă. După ce bifaţi oricare dintre aceste căsuţe, data următoare când deschideţi această pagină veţi vedea nişte opţiuni suplimentare privind Setările de limbă (Language Settings), după cum se vede în Imaginea 18. Aceste opţiuni suplimentare (Căutare în japoneză - Searching in Japanese, Aspect asiatic - Asian Layout, şi Complex Text Layout - Aspect complex al textului) nu sunt discutate aici.

Apăsaţi OK pentru a salva modificările şi a închide dialogul.

Imaginea 18. Setările suplimentare când activaţi suportul suplimentar de limbă

Notă	Dacă aveţi nevoie să folosiţi limbi neoccidentale, şi în mod special dacă doriţi să folosiţi mai mult de o limbă neoccidentală în acelaşi document, citiţi tutorialul “OOo in a Multi-Lingual Environment” ("OOo în mediu multilingv").

Opţiunile privind ortografia (spelling)

Pentru a alege opţiunile privind verificarea ortografiei:

În dialogul Opţiuni ("Options"), alegeţi Language Settings > Writing Aids.

În secţiunea Options de pe pagina Language Settings – Writing Aids (Imaginea 19), alegeţi setările care vă convin. Câteva observaţii:

Dacă nu doriţi verificarea ortografiei pe măsură ce tastaţi, debifaţi Verifică ortografia pe măsură ce tastez (Check spelling as you type) şi bifaţi Nu marca erorile (Do not mark errors). (Pentru ultima opţiune căutaţi mai jos în lista de la Opţiuni ("Options")

Dacă folosiţi un dicţionar particularizat care include cuvinte scrise numai cu majuscule şi cuvinte cu numere (de examplu, AS/400), bifaţi Verifică cuvintele cu majuscule (Check uppercase words) şi Verifică cuvintele cu numere (Check words with numbers).

Verifică zonele speciale (Check special regions) include headerele (capetele de pagină), footerele (finalurile de pagină), cadrele ("frames") şi tabelele atunci când execută verificarea ortografică.

Aici, puteţi de asemenea verifica ce dictionare definite de dumneavoastră sunt active în mod implicit, şi să adăugaţi ori să îndepărtaţi dicţionare, apăsând butoanele Nou (New) sau Şterge (Delete).

Imaginea 19. Alegerea limbilor, dicţionarelor şi opţiunilor privind ortografia

Controlul funcţiei de AutoCorectare

Unii oameni găsesc că unele dintre acţiunile (şi în acelaşi timp, opţiunile) AutoCorectării sunt supărătoare, mai ales când schimbă ce aţi tastat deşi nu aţi vrea aceasta. Alţii găsesc aceste acţiuni de un real ajutor; dacă sunteţi de această părere, bifaţi căsuţele care se referă la ce aveti nevoie. Şi dacă observaţi că în documentul dumneavoastră apar schimbări neaşteptate, aici este primul loc unde trebuie să verificaţi.

Pentru a deschide dialogul AutoCorrect, apăsaţi Unelte(Tools) > AutoCorrect/AutoFormat. (Ca acest meniu să apară, trebuie să aveţi un document deschis.)

În Writer, acest dialog are 5 categorii de opţiuni, după cum se vede în Imaginea 20.

Imaginea 20. Dialogul AutoCorectare în Writer, observându-se cele 5 categorii şi câteva dintre opţiunile grupate în categoria Opţiuni (Options)

CIORNĂ – bazată pe soft nefinalizat	Controlul funcţiei de AutoCorectare

Configurare Editor de Text (Writer)	24

Titlu:	Configurare editor de text (Writer): Alegerea opţiunilor conform stilului dumneavoastră de lucru
Versiune:	0.1
First (EN) edition:	January 2005
Prima ediţie RO:	Februarie 2005

CIORNĂ – bazată pe soft nefinalizat

CIORNĂ – bazată pe soft nefinalizat	Informaţii generale

Configurare Editor de Text (Writer)

Instalarea şi configurarea Editorului de text	24

Instalarea şi configurarea Editorului de text

Jean Hollis Weber

2004-12-25T13:26:10